text: রাঢ়ী উপভাষা বা কেন্দ্রীয় প্রমিত বাংলা বাংলা ভাষার একটি উপভাষা। পশ্চিমবঙ্গের দক্ষিণ-পূর্ব অংশের  বাংলাভাষী মানুষদের কথাবলার মধ্যে এই উপভাষার প্রভাব লক্ষ্য করা যায়। এই উপভাষার পরিমার্জিত বাংলা রূপকেই বাংলা ভাষার শুদ্ধ লিখন রূপ হিসেবে গণ্য করা হয়।
  
  ভৌগোলিক সীমানা 
  পশ্চিমবঙ্গের বর্ধমান, বাঁকুড়া জেলার পূর্বাংশ, হুগলী, হাওড়া, কলকাতা, উত্তর ও দক্ষিণ চব্বিশ পরগণা, নদিয়া ও মুর্শিদাবাদ জেলায় এই উপভাষার প্রচলন লক্ষ করা যায়। এই উপভাষাকে ভিত্তি করে প্রমিত বাংলা গঠন করা হয়েছে।
  
  বৈশিষ্ট্য 
  
   রাঢ়ী উপভাষার সর্বপ্রধান বৈশিষ্ট্য অভিশ্রুতি ও স্বরসংগতি। যেমন-
   'বলিয়া'>'বলে', 'করিয়া'>'করে', 'আঁকিয়া'>'এঁকে' ইত্যাদি হল অভিশ্রুতি জনিত পরিবর্তন।
   দেশি>দিশি, ইংরাজি> ইংরিজি ইত্যাদি স্বরসংগতি জনিত পরিবর্তন।
   চন্দ্রবিন্দুর উচ্চারণ রাঢ়ী উপভাষার খুবই স্পষ্ট। যেমন- চাঁদ, বাঁশ,কাঁটা ইত্যাদি।
  
  তথ্যসূত্র 
  
  বিষয়শ্রেণী:বাংলা ভাষা
  বিষয়শ্রেণী:বাংলা উপভাষা
  বিষয়শ্রেণী:ভারতের ভাষা
  বিষয়শ্রেণী:পশ্চিমবঙ্গের ভাষা
title: রাঢ়ী উপভাষা